**DĖL VAIKŲ IR JAUNIMO SOCIALIZACIJOS PROGRAMŲ DALINIO FINANSAVIMO**

**APRAŠO PATVIRTINIMO**

2023 m. kovo 31 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalimi, 17 punktu, Rokiškio rajono savivaldybės tarybos 2022 m. gegužės 27 d. sprendimo Nr. TS-142 „Dėl Rokiškio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“ 64 punktu, Rokiškio rajono savivaldybės taryba nusprendžia:

 1. Patvirtinti Vaikų ir jaunimo socializacijos programų dalinio finansavimo tvarkos aprašą (pridedama).

 2. Vaikų ir jaunimo socializacijos programų dalinio finansavimo tvarkos aprašą ir jo įgyvendinimo rezultatus skelbti savivaldybės interneto svetainėje [www.rokiskis.lt](http://www.rokiskis.lt).

 3. Šį sprendimą skelbti Teisės aktų registre.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL VAIKŲ IR JAUNIMO SOCIALIZACIJOS PROGRAMŲ DALINIO FINANSAVIMO APRAŠO PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projektu siūloma patvirtinti Vaikų ir jaunimo socializacijos programų dalinio finansavimo tvarkos aprašą (toliau – Aprašas).

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos 2022 m. gegužės 27 d. sprendimas Nr. TS-142 „Dėl Rokiškio rajono savivaldybės biudžeto sudarymo, vykdymo ir atskaitomybės tvarkos aprašo patvirtinimo“.

**Sprendimo projekto esmė.**

Pagal Rokiškio rajono savivaldybės biudžeto sudarymo, vykdymo ir atskaitomybės tvarkos aprašo 64 punktą „Tikslinės paskirties lėšų naudojimo aprašus tvirtina Savivaldybės taryba“.

Pagal anksčiau galiojusią tvarką Vaikų ir jaunimo socializacijos programų dalinio finansavimo tvarkos aprašas, buvo tvirtinamas *einamiems metams* administracijos direktoriaus įsakymunustatyta tvarka, atsižvelgiant į programai skirtas lėšas, prioritetus, bei įvertinus paslaugų kaštų pokyčius.

Teikiamą Aprašo projektą apsvarstė ir bendru sutarimu jam pritarė Vaikų ir jaunimo socializacijos programos koordinavimo komisija 2023 m. vasario 17 d. vykusiame posėdyje.

**Laukiami rezultatai:**

Rokiškio rajono savivaldybės taryba norminiu teisės aktu nustatoma Rokiškio rajone Vaikų ir jaunimo socializacijos srityje veikiančių juridinių asmenųveiklosdalinio finansavimo iš savivaldybės biudžeto tvarka, kuria siekiama plėtoti vaikų ir mokyklinio amžiaus jaunimo socializacijos galimybes per mokinių vasaros ir kitas atostogas ir sudaryti sąlygas turiningai edukacinei ir pilietinei veiklai vaikų vasaros ir kitų atostogų metu.

**Finansavimo šaltiniai ir lėšų poreikis**. Finansavimo šaltinis – tikslinės savivaldybės biudžeto lėšos, kasmet skiriamos 3 programos ,,Kultūros, sporto, bendruomenės, vaikų ir jaunimo gyvenimo aktyvinimas“ priemonei ,,Vaikų ir jaunimo socializacija“. Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akto antikorupcinis vertinimas atliktas, parengta pažyma.

Švietimo ir sporto skyriaus vyriausioji specialistė Danutė Kniazytė